V večini primerov je bolje, da so marketinška besedila napisana na novo, kot pa prevedena. Temu je tako zaradi njihove vsebine, ki se mnogokrat opira na kulturne reference, privlačne fraze in podobne metode, katerih namen je pritegniti bralca in ga prepričati v nakup izdelka/storitve.
Neizogibno je, da se bo v prevodu nekaj zgubilo – bodisi vsebinsko ali stilistično – zato vam svetujemo, da se tekst napiše posamično v vsakem jeziku posebej, četudi bosta zelo različna. Pomen sam je tukaj sekundarnega pomena, prioriteta je zagotovo marketing  in spodbujanje poslovanja.